Jelasin soal Sultan Rahmatullah  dalam bahasa banjar dong

Sultan Rahmatullah adalah Sultan ka-2 matan Kasultanan Banjar. Sultan Rahmatullah adalah anak paling tuha matan Sultan Suryanullah/Suriansyah - Sultan Banjar I. Sultan ini mandapat galar anumerta Panembahan Batu Putih atawa Susuhunan Batu Putih, nang dingaranakan badasarkan warna putih pada batu nang manukupi makamnya di Komplek Makam Sultan Suriansyah di kacamatan Banjarmasin Utara, Banjarmasin, Kalimantan Salatan, Indonésia.

Sultan Rahmatullah baisi saurang ading lakian nang manjabat sabagai Dipati bangaran Pangeran Anom nang dijuluki Pangeran di Hangsana, marga di dalam kompleks keraton tahaga puhun angsana. Menurut suku Maanyan nang mandiami kampung Jaar-Sanggarwasi di Barito Timur, ayahanda Sultan Rahmatullah yaitu Sultan Suriansyah jua talah manikahi Norhayati puteri matan Labai Lamiah, tokoh suku Dayak Maanyan nang talah mamaluk Islam, nang imbah tu malahirakan Putri Manang Sari nang mamarintah wilayah Jaar nang jua dingaranakan Singarasi/Sanggarwasi dan makam Putri Manang Sari jua tahaga di sana.